કેસાન્ડ્રા સ્વસ્થ હતી, તેજ હતી, લગભગ દબાવી ન શકાય એવું એનું વ્યક્તિત્વ હતું અને એનું શરીર માંસલ, કોતરેલા શિલ્પ જેવું, ચુસ્ત, લાંબું, છરહરું, મજબૂત, સેક્સી-પ્રેમમાં પડી જવાય એવું હતું. ચહેરા પર કાળી તગતગતી તાજગી હતી અને એમાં આફ્રિકન ખૂબસૂરતી હતી. વાસનાથી ફાટતા હોઠોની, મુર્ગીના ઈંડાની કાચલી જેવા સફેદ નહિ પણ દૂધ જેવા સફેદ દાંતોની, મોટી મોટી કાળી આંખોની, ચરબી વિનાની ગરદનની, થરથરતા સુંવાળા મેદ વિનાના સુરેખ ગળાની, કપાળ પર ખેંચાઈ ગયેલી એક ધબકતી નસની, કાળી સ્ત્રીના ભડકતા મિજાજની, બહેલાવી નાંખનાર નીગ્રો અવાજની, ઈલેક્ટ્રિક સેક્સની…